Jahon banki ishtirokidagi “Oʻzbekiston binolari uchun toza energiya” loyihasini amalga oshirish chora-tadbirlari toʻgʻrisida
(resolution, 2025-04-03)

Oʻzbekiston Respublikasi Prezidentining 2020-yil 10-iyuldagi “Iqtisodiyotning energiya samaradorligini oshirish va mavjud resurslarni jalb etish orqali iqtisodiyot tarmoqlarining yoqilgʻi-energetika mahsulotlariga qaramligini kamaytirishga doir qoʻshimcha chora-tadbirlar toʻgʻrisida”gi PQ-4779-son va 2022-yil 28-dekabrdagi “Oʻzbekiston Respublikasining 2023 — 2025-yillarga moʻljallangan investitsiya dasturini amalga oshirish chora tadbirlari toʻgʻrisida”gi PQ-459-son qarorlariga muvofiq, shuningdek, ijtimoiy soha obyektlarida energiya samaradorligini oshirish, elektr energiyasi hamda issiqlik energiyasi sarfini tejash, ularni energiya tejaydigan texnologiyalar va qayta tiklanuvchi energiya manbalari qurilmalari bilan taʼminlash, normativ-huquqiy bazani takomillashtirish hamda Jahon banki bilan hamkorlikni yanada rivojlantirish maqsadida: 1. Quyidagilar: a) “Oʻzbekiston binolari uchun toza energiya” loyihasini (keyingi oʻrinlarda — Loyiha) amalga oshirish uchun Jahon bankining Direktorlar kengashi 2022-yil 24-iyunda Xalqaro taraqqiyot uyushmasi tomonidan Oʻzbekiston Respublikasiga 30 yil muddatga, shu jumladan 5 yillik imtiyozli davr bilan 143,0 mln AQSH dollari miqdorida qarz mablagʻlari ajratilishini maʼqullagani; b) Loyiha: 138,0 mln AQSH dollari miqdoridagi moliyalashtirish hajmiga ega “Jamoat binolarida energiya samaradorligini oshirish hamda toza energiya uchun investitsiya kiritish” komponenti; 5,0 mln AQSH dollari miqdoridagi moliyalashtirish hajmiga ega “Loyiha doirasida texnik koʻmak berish, personallar salohiyatini oshirish hamda uning amalga oshirilishini qoʻllab-quvvatlash” komponentidan iborat ekanligi maʼlumot uchun qabul qilinsin. 2. Belgilansinki: Loyiha 2023 — 2028-yillar davomida Qoraqalpogʻiston Respublikasi, barcha viloyatlar va Toshkent shahrida amalga oshiriladi; Loyihaning samarali amalga oshirilishi uchun Iqtisodiyot va moliya vazirligi tomonidan dastlabki bosqichlarda ushbu sohada tajribaga ega boʻlgan xalqaro konsultantlar jalb qilinadi hamda yuridik shaxs sifatida Loyihani amalga oshirish guruhi tashkil etiladi; Loyihani amalga oshirish jarayoniga umumiy holda nazorat qilish va muvofiqlashtirishga masʼul Loyihaning amalga oshirilishini muvofiqlashtirish boʻyicha idoralararo komissiya (keyingi oʻrinlarda — Komissiya) va xaridlarni amalga oshirish uchun Idoralararo xarid komissiyasi tuziladi; Loyihani amalga oshirish doirasida hosil boʻladigan qoʻshilgan qiymat soligʻi summasi qonunchilikda belgilangan tartibda respublika budjeti mablagʻlari hisobidan qoplab beriladi; Loyihani amalga oshirish doirasida qoʻshilgan qiymat soligʻi summasini respublika budjeti mablagʻlari hisobidan qoplab berish Oʻzbekiston Respublikasining Loyihani amalga oshirishdagi ulushi deb hisoblanadi. 3. Quyidagilar: Jahon banki ishtirokidagi “Oʻzbekiston binolari uchun toza energiya” loyihasining asosiy texnik-iqtisodiy parametrlari 1-ilovaga muvofiq; Jahon banki ishtirokidagi “Oʻzbekiston binolari uchun toza energiya” loyihasini amalga oshirish doirasida Xalqaro taraqqiyot uyushmasi tomonidan ajratiladigan qarz mablagʻlaridan foydalanish, ularni qaytarish, komissiya va foiz toʻlovlarini amalga oshirish boʻyicha prognoz grafigi 2-ilovaga muvofiq; Jahon banki ishtirokidagi “Oʻzbekiston binolari uchun toza energiya” loyihasini amalga oshirish boʻyicha “yoʻl xaritasi” 3-ilovaga muvofiq; Jahon banki ishtirokidagi “Oʻzbekiston binolari uchun toza energiya” loyihasining amalga oshirilishini muvofiqlashtirish boʻyicha idoralararo komissiya tarkibi 4-ilovaga muvofiq; Jahon banki ishtirokidagi “Oʻzbekiston binolari uchun toza energiya” loyihasining amalga oshirilishini muvofiqlashtirish boʻyicha idoralararo komissiya toʻgʻrisidagi nizom 5-ilovaga muvofiq tasdiqlansin. 4. Bosh vazir oʻrinbosari J.A. Qoʻchqorovga Oʻzbekiston Respublikasi nomidan Xalqaro taraqqiyot uyushmasi bilan moliyaviy bitimni imzolash hamda Iqtisodiyot va moliya vaziriga Loyihani amalga oshiruvchi tashkilot bitimini imzolash, shuningdek, zarur hollarda, ushbu bitimlarga oʻzgartirish va qoʻshimchalar kiritish vakolati berilsin. Bosh vazir oʻrinbosari J.A. Qoʻchqorov ikki oy muddatda Xalqaro taraqqiyot uyushmasi bilan moliyaviy bitim imzolanishini taʼminlasin. Bunda, qarz mablagʻlarini qaytarish manbalari sifatida quyidagilar belgilansin: modernizatsiya qilingan obyektlarda kommunal xizmatlarni toʻlash boʻyicha xarajatlar uchun mahalliy budjetlardan ajratiladigan mablagʻlarning iqtisod qilingan qismi; iqtisod qilingan mablagʻlarning yetmagan qismi boʻyicha Davlat budjeti mablagʻlari hisobidan. 5. Belgilansinki: Loyihani amalga oshirishning dastlabki bosqichlarida (modernizatsiya qilinadigan obyektlarda kommunal xizmatlarni toʻlash boʻyicha xarajatlar uchun mahalliy budjetlardan ajratiladigan mablagʻlarning iqtisod qilingan qismi shakllangunga qadar) qarz mablagʻlarining oʻzlashtirilgan qismi boʻyicha foiz toʻlovlari davlat budjeti hisobidan qoplab beriladi; modernizatsiya qilinadigan obyektlarda kommunal xizmatlarni toʻlash boʻyicha xarajatlar uchun mahalliy budjetlardan ajratiladigan mablagʻlarning iqtisod qilingan qismini doimiy tarzda Loyihani qayta moliyalashtirish maqsadida Iqtisodiyot va moliya vazirligiga oʻtkazib beriladi. Bunda, kommunal xizmatlarni toʻlash boʻyicha xarajatlar uchun mablagʻlarning iqtisod qilingan qismi obyektlarga oʻrnatilgan normativ miqdorlarga nisbatan hisoblansin. 6. Sogʻliqni saqlash vazirligi, Maktabgacha va maktab taʼlimi vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari Loyihaning amalga oshirilishi uchun zarur shart-sharoitlar yaratilishini, shu jumladan xarid qilinadigan texnika, qurilmalar va boshqa asbob-uskunalarni oʻrnatish va montaj qilish uchun maxsus joylar (xonalar) tayyorlanishini taʼminlasin. Bunda, Xalqaro taraqqiyot uyushmasi hamda milliy qonunchilik talablariga muvofiq Loyiha doirasida zarur hisobotlar va hujjatlarning oʻz vaqtida tayyorlanishi yuzasidan javobgarlik Sogʻliqni saqlash vazirligi, Maktabgacha va maktab taʼlimi vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklarining birinchi rahbarlariga yuklatilsin. 7. Quyidagilar: a) Iqtisodiyot va moliya vazirligi: Loyihani oʻz vaqtida va toʻliq amalga oshirishga javobgar etib; jalb etilayotgan qarz mablagʻlaridan maqsadli va samarali foydalanish, xaridlarni amalga oshirish, rekonstruksiya ishlarini nazorat qilish va hisobotlarni yuritish uchun masʼul ijro etuvchi organ etib; b) Iqtisodiyot va moliya vazirligi, Sogʻliqni saqlash vazirligi, Maktabgacha va maktab taʼlimi vazirligi modernizatsiya (rekonstruksiya) qilinishi rejalashtirilgan ijtimoiy soha obyektlari roʻyxati shakllantirilishi hamda Loyihaning mazkur roʻyxatga kiritilgan obyektlarda muvaffaqiyatli amalga oshirilishiga, ularning hududiy boshqarmalari va mahalliy hokimliklar huzuridagi “Yagona buyurtmachi xizmati” injiniring kompaniyalari esa — modernizatsiya (rekonstruksiya) qilingan obyektlarni qabul qilib olishga masʼul etib belgilansin. 9. Adliya vazirligi bir hafta muddatda Xalqaro taraqqiyot uyushmasi bilan imzolanadigan moliyaviy bitim yuzasidan belgilangan tartibda yuridik xulosa bersin. 10. Qurilish va uy-joy kommunal xoʻjaligi vazirligi: Loyiha doirasida amalga oshirilayotgan qurilish ishlarining loyiha-smeta hujjatlarining belgilangan tartibda davlat ekspertizasidan oʻtkazilishi; Iqtisodiyot va moliya vazirligi bilan birgalikda binolar energiya auditidan oʻtkazilishining muvofiqlashtirilishi; Loyiha doirasida bajarilgan qurilish-montaj ishlari sifati yuzasidan tegishli davlat arxitektura-qurilish nazorati olib borilishini taʼminlasin. Bunda, Loyiha doirasida qurilish-taʼmirlash ishlarini tashkil etish va bajarish boʻyicha faoliyatni yoʻlga qoʻyishdan oldin, belgilangan tartibda davlat ekologiya ekspertizasining ijobiy xulosasi olingandan soʻng qurilishga ruxsat berilsin. 11. Mazkur qarorning ijrosini samarali tashkil qilishga masʼul va shaxsiy javobgar etib Bosh vazirning oʻrinbosari — iqtisodiyot va moliya vaziri J.A. Qoʻchqorov belgilansin. ming AQSH dollariT/rBoʻlim nomiJami*Moliyalashtirishning taxminiy miqdoriqarz mablagʻlarirespublika budjeti mablagʻlariI.Loyihaning umumiy qiymati175 611143 00032 611II.Investitsiyalar miqdori143 000143 000—III.Loyiha komponentlari1.1-komponent: Jamoat binolarida energiya samaradorligini oshirish hamda toza energiya uchun investitsiya kiritish138 000138 000—qurilish mollarini (issiqlik izolyatsiya materiallari, quvurlar, eshik va oyna romlari, qurilish materiallari) va uskunalarni (qayta tiklanuvchi energiya manbalari qurilmalari, isitish tizimi, isitish qozonlari va h.k.) sotib olish;qurilish-montaj ishlari;energiya audit xizmatlari.138 000138 000—2.2-komponent: Loyiha doirasida texnik koʻmak berish, personallar salohiyatini oshirish hamda uning amalga oshirilishini qoʻllab-quvvatlash5 0005 000—konsultantlarni jalb qilish uchun xarajatlar;audit oʻtkazish uchun xarajatlar;Loyiha doirasida tadbirlarni amalga oshirish;Loyihani amalga oshirish guruhini tashkil etish va uning moddiy-texnika bazasini yaratish;Iqtisodiyot va moliya vazirligining moddiy-texnika bazasini yaratish;Loyiha doirasidagi zarur uskunalar (energiya auditi uchun kerakli uskunalar)ni xarid qilish;mutaxassislarni oʻqitish va treninglar oʻtkazish;Loyiha doirasidagi operatsion xarajatlar.5 0005 000—IV.Oʻzbekiston Respublikasining soliq toʻlovlari boʻyicha qoʻshgan hissasi **21 450—21 450V.Moliyaviy xarajatlar11 161—11 161VI.Loyihani amalga oshirish davri2023 — 2028-yillarVII.Qarz mablagʻlarini qaytarish muddati30 yilshu jumladan, asosiy qarzning imtiyozli davri5 yil Kredit muddati — 30 yil Imtiyozli davr — 5 yil Xizmat koʻrsatish uchun komissiya — 0,75% + sozlash stavkasi (0,56%) Foiz stavkasi — 1,25% + sozlash ustamasi (0,10%) Zaxiraga qoʻyish uchun komissiya toʻlovi — 0,50% Toʻlov sanasi Oʻzlashtirish Kredit balansi Xizmat koʻrsatish komissiyasi Foiz toʻlovlari Zaxiraga qoʻyish uchun komissiya toʻlovi Asosiy qarzdan toʻlovlar Jami toʻlovlar */15/2023 5,500 5,500 358 358 8/15/2023 5,500 11,000 36 37 344 417 2/15/2024 8,615 19,615 72 74 330 476 8/15/2024 8,615 28,230 128 132 308 569 2/15/2025 11,465 39,695 185 191 287 662 8/15/2025 11,465 51,160 260 268 258 786 2/15/2026 15,405 66,565 335 345 230 910 8/15/2026 15,405 81,970 436 449 191 1,076 2/15/2027 16,195 98,165 537 553 153 1,243 8/15/2027 16,195 112,001 643 663 112 2,360 3,777 2/15/2028 14,320 123,961 734 756 72 2,360 3,921 8/15/2028 14,320 135,922 812 837 36 2,360 4,044 2/15/2029 133,562 890 917 2,360 4,167 8/15/2029 131,203 875 902 2,360 4,136 2/15/2030 128,843 859 886 2,360 4,104 8/15/2030 126,484 844 870 2,360 4,073 2/15/2031 124,124 828 854 2,360 4,042 8/15/2031 121,765 813 838 2,360 4,010 2/15/2032 119,405 798 822 2,360 3,979 8/15/2032 117,046 782 806 2,360 3,948 2/15/2033 114,686 767 790 2,360 3,916 8/15/2033 112,327 751 774 2,360 3,885 2/15/2034 109,967 736 758 2,360 3,853 8/15/2034 107,608 720 742 2,360 3,822 2/15/2035 105,248 705 726 2,360 3,791 8/15/2035 102,889 689 710 2,360 3,759 2/15/2036 100,529 674 694 2,360 3,728 8/15/2036 98,170 658 679 2,360 3,697 2/15/2037 95,810 643 663 2,360 3,665 8/15/2037 93,451 628 647 2,360 3,634 2/15/2038 91,091 612 631 2,360 3,602 8/15/2038 88,732 597 615 2,360 3,571 2/15/2039 86,372 581 599 2,360 3,540 8/15/2039 84,013 566 583 2,360 3,508 2/15/2040 81,653 550 567 2,360 3,477 8/15/2040 79,294 535 551 2,360 3,445 2/15/2041 76,934 519 535 2,360 3,414 8/15/2041 74,575 504 519 2,360 3,383 2/15/2042 72,215 488 503 2,360 3,351 8/15/2042 69,856 473 487 2,360 3,320 2/15/2043 67,496 458 472 2,360 3,289 8/15/2043 65,137 442 456 2,360 3,257 2/15/2044 62,777 427 440 2,360 3,226 8/15/2044 60,418 411 424 2,360 3,194 2/15/2045 58,058 396 408 2,360 3,163 8/15/2045 55,699 380 392 2,360 3,132 2/15/2046 53,339 365 376 2,360 3,100 8/15/2046 50,980 349 360 2,360 3,069 2/15/2047 48,620 334 344 2,360 3,038 8/15/2047 43,758 318 328 4,862 5,509 2/15/2048 38,896 287 295 4,862 5,444 8/15/2048 34,034 255 263 4,862 5,379 2/15/2049 29,172 223 230 4,862 5,315 8/15/2049 24,310 191 197 4,862 5,250 2/15/2050 19,448 159 164 4,862 5,185 8/15/2050 14,586 127 131 4,862 5,121 2/15/2051 9,724 96 98 4,862 5,056 8/15/2051 4,862 64 66 4,862 4,991 2/15/2052 32 33 4,862 4,927 Jami 143,000 28,577.26 29,449.85 2,677.65 143,000 203,704.75 T/rChora-tadbirning nomiMuddatiMasʼul ijrochilar1.Jahon banki tartib-taomillariga muvofiq Loyihani amalga oshirish boʻyicha qoʻllanmani (Project Operation Manual) ishlab chiqish va tasdiqlash. 2023-yil mayEnergetika vazirligi(J. Mirzamahmudov),Tarmoqlararo energiyani tejash jamgʻarmasi(E. Raxmanov)2.Loyiha doirasida tegishli va masʼul boʻlgan shaxslar imzolarining namunalarini tasdiqlash va Xalqaro taraqqiyot uyushmasiga taqdim etish.2023-yil mayEnergetika vazirligi(J. Mirzamahmudov),Tarmoqlararo energiyani tejash jamgʻarmasi(E. Raxmanov)3.Xalqaro taraqqiyot uyushmasi bilan qarz mablagʻlarini olish boʻyicha moliyaviy bitimni imzolash.2023-yil mayVazirlar Mahkamasi(J. Qoʻchqorov),Iqtisodiyot va moliya vazirligi(Sh. Kudbiyev),Energetika vazirligi(J. Mirzamahmudov),Tarmoqlararo energiyani tejash jamgʻarmasi(E. Raxmanov)4.Iqtisodiyot va moliya vazirligi hamda Tarmoqlararo energiyani tejash jamgʻarmasi oʻrtasida Loyihani amalga oshirish boʻyicha bitim imzolash.2023-yil mayIqtisodiyot va moliya vazirligi(Sh. Kudbiyev),Energetika vazirligi(J. Mirzamahmudov),Tarmoqlararo energiyani tejash jamgʻarmasi(E. Raxmanov)5.Jahon banki talablariga muvofiq idoralararo xarid komissiyasi tarkibini shakllantirish.2023-yil iyunEnergetika vazirligi(J. Mirzamahmudov),Tarmoqlararo energiyani tejash jamgʻarmasi(E. Raxmanov)6.Jahon banki talablariga muvofiq Loyihani amalga oshirish guruhini tashkil etish.2023-yil sentabrEnergetika vazirligi(J. Mirzamahmudov),Tarmoqlararo energiyani tejash jamgʻarmasi(E. Raxmanov)7.Jahon banki talablariga muvofiq Loyihani amalga oshirishga koʻmaklashish uchun xalqaro konsultantlarni jalb qilish.2023-yil iyunEnergetika vazirligi(J. Mirzamahmudov),Tarmoqlararo energiyani tejash jamgʻarmasi (E. Raxmanov)8.Loyiha doirasida rekonstruksiya (modernizatsiya) qilinishi koʻzda tutilgan obyektlar roʻyxatini shakllantirish.2023-yil mayEnergetika vazirligi(J. Mirzamahmudov),Tarmoqlararo energiyani tejash jamgʻarmasi(E. Raxmanov),Maktabgacha va maktab taʼlimi vazirligi(X. Umarova),Sogʻlikni saqlash vazirligi(A. Inoyatov)9.Loyihani amalga oshirish mobaynida yillik belgilangan oʻzlashtirish prognozlarining bajarilishi, Loyihaning oʻz muddatida va sifatli amalga oshirilishi, Loyihaning budjet parametrlari hamda koʻrsatkichlari ustidan doimiy nazorat olib borish.Loyihani amalga oshirish davridaIqtisodiyot va moliya vazirligi (I. Norqulov), Maktabgacha va maktab taʼlimi vazirligi (X. Umarova), Sogʻlikni saqlash vazirligi (A.Xudayarov)10.Jalb qilingan qarz mablagʻlarini Xalqaro taraqqiyot uyushmasiga oʻz vaqtida qaytarish yuzasidan tegishli chora-tadbirlarni amalga oshirish.doimiyIqtisodiyot va moliya vazirligi(Sh. Kudbiyev) 1I.I. Norqulov—iqtisodiyot va moliya vazirining birinchi oʻrinbosari, Komissiya raisi;2N.Q. Xolmurodov—investitsiyalar, sanoat va savdo vazirining birinchi oʻrinbosari;3F.M. Tashpulatov—sogʻliqni saqlash vazirining oʻrinbosari;4T.K. Komilov—maktabgacha va maktab taʼlimi vazirining oʻrinbosari; 1. Ushbu Nizom Jahon banki ishtirokidagi “Oʻzbekiston binolari uchun toza energiya” loyihasining amalga oshirilishini muvofiqlashtirish boʻyicha idoralararo komissiya (keyingi oʻrinlarda — Komissiya) maqomi, asosiy vazifalarini, Komissiya aʼzolarining huquqlari, majburiyatlari va javobgarligini belgilaydi hamda ularning faoliyatini tartibga soladi. 2. Quyidagilar Komissiyaning asosiy vazifalari hisoblanadi: Jahon banki ishtirokidagi “Oʻzbekiston binolari uchun toza energiya” loyihasini (keyingi oʻrinlarda — Loyiha) amalga oshirishda idoralararo oʻzaro hamkorlik hamda maʼlumot almashinuvini muvofiqlashtirish; Loyiha doirasida modernizatsiya (rekonstruksiya) qilinadigan obyektlar roʻyxatining oʻz vaqtida va sifatli shakllantirilishini taʼminlash; shakllantirilgan roʻyxat boʻyicha obyektlarni qoʻshish va chiqarib tashlash masalalarini hal qilish; Loyihani amalga oshirish jarayoni, shu jumladan qurilish ishlari va konsultantlar faoliyatini doimiy nazorat qilish hamda aniqlangan kamchiliklarni oʻz vaqtida bartaraf qilish; Loyiha doirasida mablagʻlarning maqsadli sarflanishi, shuningdek, amalga oshirilayotgan ishlar va ajratilgan mablagʻlardan foydalanish samaradorligi va natijadorligi toʻgʻrisida belgilangan tartibda tuziladigan ishchi guruhlarning hisobotlarini doimiy ravishda eshitib borish; Loyiha doirasida mablagʻlardan maqsadsiz foydalanish holatlari aniqlangan taqdirda, asossiz amalga oshirilgan xarajatlar va yetkazilgan zararni qoplash hamda suiisteʼmol qilish holatlarini bartaraf etish choralarini koʻrish. 3. Komissiya oʻz vakolatlari doirasida quyidagi huquqlarga ega: Loyihaning oʻz vaqtida va sifatli amalga oshirilishi uchun zarur boʻlgan qarorlar qabul qilish; Loyihaning texnik-iqtisodiy koʻrsatkichlariga oʻzgartirish kiritish toʻgʻrisidagi takliflarni koʻrib chiqish; Loyiha doirasida bajarilgan ishlar boʻyicha axborot va materiallarni talab qilib olish; Loyiha doirasida bajarilayotgan ishlar boʻyicha affillangan shaxslar bilan tuzilayotgan shartnomalarni koʻrib chiqish; Loyihaning samarali amalga oshirilishini taʼminlash va aniqlangan kamchiliklarni bartaraf etish yuzasidan tegishli koʻrsatmalar berish. Komissiya qonunchilikda nazarda tutilgan boshqa huquqlarga ham ega boʻlishi mumkin. 4. Komissiya huquqlari ijro etish uchun uchinchi shaxslarga, shu jumladan Komissiyaning boshqa aʼzolariga oʻtkazilishi mumkin emas, bundan qonunchilikda nazarda tutilgan hollar mustasno. 5. Komissiya Loyihaning samarali va maqsadli boshqarilishini, shu jumladan Loyihani amalga oshirish guruhi vakolatlari hamda javobgarligi taqsimlanishini, manfaatlar toʻqnashuvining oldi olinishini va ularning bartaraf etilishini taʼminlaydigan boshqaruvning tashkiliy tuzilmasini belgilaydi hamda uning joriy etilishi ustidan nazoratni amalga oshiradi. 6. Komissiya tarkibi Oʻzbekiston Respublikasi Prezidenti tomonidan tasdiqlanadi. 7. Komissiya aʼzolari boshqa ishga oʻtgan taqdirda, uning tarkibiga ushbu lavozimlarga yangi tayinlangan yoki tegishli funksiyalarni bajarish zimmasiga yuklangan shaxslar kiritiladi. 8. Komissiya raisi Komissiya faoliyatini tashkil etadi, Komissiya majlislarida raislik qiladi hamda Komissiya majlislarining bayonnomasi yuritilishini nazorat qiladi. 9. Komissiya raisi uzrli sabablarga koʻra boʻlmagan taqdirda, uning vazifasini Komissiya raisining oʻrinbosari amalga oshiradi. 10. Komissiya aʼzolari oʻrtasidagi funksiyalarni taqsimlash Komissiya raisi tomonidan Komissiyaning har bir maʼlum aʼzosi uchun amalga oshiriladi. 11. Komissiya aʼzosi quyidagi huquqlarga ega: Komissiya majlisida shaxsan ishtirok etish va reglament bilan ajratilgan vaqt doirasida majlisda muhokama qilinadigan masala boʻyicha soʻzga chiqish; oʻzi ifoda etayotgan vazirlik (idora) tasarrufidagi obyektlar modernizatsiyasi (rekonstruksiyasi) boʻyicha takliflar berish; qonunchilikda nazarda tutilgan boshqa huquqlar. 12. Komissiya aʼzolari oʻzlarining huquq va majburiyatlarini amalga oshirishda Loyihani amalga oshirish manfaatlaridan kelib chiqib harakat qilishi, oʻz vazifalarini vakolatlari doirasida halol bajarishi, Loyiha istiqboli yoʻlida ular eng yaxshi deb hisoblaydigan usul bilan ish koʻrishi, shuningdek, Loyiha bilan bogʻliq boʻlgan tijorat sirini oshkor qilmasligi shart. 13. Komissiya aʼzolari Loyihani amalga oshirishda oʻz vazifalarini bajarmasligi yoki lozim darajada bajarmasligi uchun belgilangan tartibda javobgar boʻladi. 14. Komissiya majlisining kun tartibi Komissiya raisi tomonidan belgilanadi. 15. Komissiya majlisi Komissiya aʼzolarining kamida uchdan ikki qismi ishtirok etganda vakolatli hisoblanadi. 16. Komissiya qarorlari majlisda qatnashgan Komissiya aʼzolarining oddiy koʻpchilik ovozi bilan qabul qilinadi. 17. Komissiya majlislarida ovoz berish byulletenni toʻldirish orqali amalga oshiriladi. Byulletenni rasmiylashtirishda majlisning kun tartibi, majlis oʻtkazish sanasi, vaqti va joyi, ovoz berishga qoʻyilgan har bir masalaning taʼrifi va uni koʻrib chiqish navbati, har bir masala boʻyicha ovoz berish uchun “Rozi”, “Qarshi” yoki “Betaraf” ustunlariga “+” yoxud “” belgilardan biri qoʻyilishi hamda Komissiya aʼzosining ismi va familiyasi koʻrsatilgan qatorga imzo qoʻyish lozimligi toʻgʻrisida aks ettiriladi. 18. Komissiya qarorlari Komissiya majlisining bayonnomasi bilan rasmiylashtiriladi. Komissiya majlisining bayonnomasi Komissiya raisi tomonidan tasdiqlanadi. 19. Komissiyaning majlisi bayonnomasida quyidagilar koʻrsatiladi: majlis oʻtkazilgan sana, vaqti va joyi; majlisda hozir boʻlgan shaxslar; majlisning kun tartibi; ovoz berishga qoʻyilgan masalalar, ular yuzasidan oʻtkazilgan ovoz berish yakunlari; Komissiya tomonidan qabul qilingan qaror mazmuni. 20. Komissiya majlisining bayonnomasi imzolangan kuni Iqtisodiyot va moliya vazirligiga va (yoki) loyihani amalga oshirish guruhi rahbariga ijro etish uchun topshiriladi. 21. Komissiya aʼzolari tomonidan toʻldirilgan va oʻz qoʻli bilan imzolangan ovoz berish byulletenlari Komissiya kotibiga topshiriladi. 22. Komissiya qarorlarining ijrosini nazorat qilish Komissiya raisi tomonidan amalga oshiriladi. 23. Mazkur Nizom talablarini buzishda aybdor boʻlgan shaxslar belgilangan tartibda javobgar boʻladilar.